SCC โบรกชี้กำไรปกติไตรมาส 3/65 โตเด่น แถมยีลด์สูง 4-5% แนะซื้อเป้า 480 บาท
SCC โบรกชี้กำไรปกติไตรมาส 3/65 โตเด่น แถมอัตราเงินปันผลตอบแทนสูง 4-5% แนะซื้อราคาเป้าหมาย 480 บาท อีกทั้งธุรกิจเคมี spin off ในปี 65 ช่วยเพิ่มมูลค่า
SCC โบรกชี้กำไรปกติไตรมาส 3/65 โตเด่น แถมอัตราเงินปันผลตอบแทนสูง 4-5% แนะซื้อราคาเป้าหมาย 480 บาท
1 ก.ย. 2565

บล.โนมูระ พัฒนสิน ระบุในบทวิเคราะห์วันนี้ (1 ก.ย.65) ว่า บริษัท ปูนซิเมนต์ไทย จำกัด(มหาชน) หรือ SCC ราคาเป้าหมาย 480 บาท คงมุมมองกำไรปกติไตรมาส 3/2565 กลับมาโตเทียบช่วงเดียวกันของปีก่อน เป็นไตรมาสแรกของปีเพราะธุรกิจซีเมนต์อัตรากำไรเพิ่มขึ้นจากสามารถปรับราคาขายชดเชยต้นทุนที่เพิ่มขึ้น เทียบไตรมาส 3/2564 ที่ถูกต้นทุนฉุดมาก และธุรกิจบรรจุภัณฑ์ยอดขายเติบโตจากการขยายกำลังการผลิตและซื้อธุรกิจ
ด้านราคาหุ้นซื้อขายบน PER ปี 2565 ที่ 12 เท่า และมีอัตราเงินปันผลตอบแทน (Dividend Yield) อยู่ 4-5% ต่อปี โดยปัจจัยบวกมาจากธุรกิจซีเมนต์มีโอกาสปรับราคาขายขึ้นชดเชยต้นทุนพลังงาน และผ่านจุดต่ำสุดในไตรมาส 3/64 และคาดโมเมนตัมกำไรไตมาส 4/2565 โตเด่นทั้ง เทียบช่วงเดียวกันของปีก่อน และเทียบไตรมาสก่อนหน้า อีกทั้งธุรกิจเคมี spin off ในปี 2565 เพิ่มมูลค่าให้ SCC